PODLAGE ZA STROKOVNI DIALOG

Datum: 28.1.2021

OPIS TRENUTNEGA STANJA:

Progi št. 80 d.m.-Metlika-Ljubljana in št. 81 Sevnica-Trebnje sta trenutno opremljeni z zastarelimi relejnimi in mehanskimi signalnovarnostnimi napravami. Progi sta enotirni in neelektrificirani. Preglednica vseh prometnih mest za obe progi (postaje in postajališča) s podatki o številu kretnic in tirov se nahaja v prilogi I.

Na progi št. 80 d.m.-Metlika-Ljubljana je skupno 150 križanj cest z železnico, od tega je 36 zavarovanih z relejno tehniko in 6 zavarovanih z mehanskimi zapornicami.

Na progi št. 81 Sevnica-Trebnje je skupno 50 križanj cest z železnico, od tega je 11 zavarovanih z relejno tehniko.

PREDVIDENO BODOČE STANJE:

Predvideno je zavarovanje postajnih signalnovarnostnih naprav (brez postaj Ljubljana in Sevnica) ter nivojskih prehodov v elektronski tehniki pod naslednjimi robnimi pogoji:

1. Daljinsko vodenje prometa

Lokalna delovna mesta prometnega osebja za javljanje in posluževanje po posameznih postajah (prometnih mestih) niso predvidena. Postavljanje vlakovnih in premikalnih voznih poti ter nadzor bodo potekali preko sistema za javljanje in posluževanje v lokalno oddaljenem centru vodenja prometa.

Predvidena je priključitev vseh postaj obeh prog za javljanje in posluževanje v center vodenja prometa v Ljubljani, kjer bo nameščen sistem ILTIS proizvajalca Siemens. Za priključitev v center vodenja prometa so predvideni vmesniki EULYNX, saj se pričakuje, da bodo do objave javnega razpisa za izbor izvajalca definirani do te mere, da bo možna njihova implementacija.

1. Vmesniki do postaj, zavarovanih relejno tehniko sistema Iskra – Lorenz SbL5 (Ljubljana in Sevnica) ter vmesnik do postaje Dobrepolje, zavarovane z elektronsko tehniko proizvajalca Siemens Simis W.
2. Kontrola zunanjih naprav

* led signali
* hidravlične kretnice
* števci osi

1. Zavarovanje križanj ceste z železnico - nivojski prehodi

Predvidena je zamenjava krmilne avtomatike in zunanjih naprav na 52 že zavarovanih nivojskih križanjih in dodatno novo zavarovanje 22 nivojskih križanj. Kot izredno posluževanje je predvidena možnost ročnega postavljanja zavarovanja iz centra vodenja prometa.

ZAINTERESIRANI GOSPODARSKI SUBJEKTI

Naročnik prosi zainteresirane gospodarske subjekte za njihovo oceno in predloge v povezavi s pripravo razpisne dokumentacije za oddajo javnega naročila za »Oprema regionalne proge št. 80 d.m.-Metlika-Ljubljana in št. 81 Sevnica-Trebnje« glede:

1. tehničnih specifikacij (opis) sistema kot na primer:

* konfiguracija - arhitektura sistema (npr. 2 od 3, 2 od 2, PLC…)
* kratek opis programske opreme
* opisa nivoja varnosti SIL za sistem kot celota (zunanje in notranje naprave)
* izpolnjevanje zahtev CENELEC in ostalih standardov ter tehničnih zahtev
* maksimalne hitrosti vlakov
* možnost naknadne vgradnje avtomatskih progovnih blokov
* ustreznost za elektrificirane in/ali neelektrificirane proge
* možnosti nadgradnja s sistemom ETCS nivoja 1,
* predvidenega sistema vzdrževanja in postopkov nadgradenj signalnovarnostnih naprav,

1. zahteve za kader in za reference že vgrajenih naprav,
2. predvidenega obsega in časovne razporeditve aktivnosti, ki naj vključuje tudi oceno časa, potrebnega za prilagoditev naprav specifičnim nacionalnim predpisom (testni poligon),
3. dolžine roka za oddajo ponudbe in drugih morebitnih relevantnih vprašanj.
4. časa trajanja pogodbe za izvedbo zavarovanja celotne proge št. 80 d.m.-Metlika-Ljubljana in št. 81 Sevnica-Trebnje,
5. Ocene ponudbene cene. Ocena ponudbene cene je lahko navedena v razponu + – 20%, pri čemer je potrebno navesti glavne dejavnike, od katerih je razpon ponudbene cene odvisen.

V oceni ponudbene cene naj bo ločeno prikazana vrednost za:

* zavarovanje vseh 74 nivojskih prehodov skupaj,
* zavarovanje vseh ostalih naprav po prilogi II: Informativna risba SV in TK naprav za oblikovanje cene. Za vse ostale naprave na celotni progi št. 80 d.m.-Metlika-Ljubljana in progi št. 81 Sevnica-Trebnje ocenjene vrednosti ni potrebno izdelati.
* prilagoditev naprav specifičnim nacionalnim predpisom (testni poligon).

Pri izdelavi ocenjene vrednosti se naj upošteva naslednje:

* potrebno je oceniti vrednost vmesnikov EULYNX med postajami do centra vodenja prometa,
* prenosni sistemi in fizično kabliranje do centra vodenja prometa v Ljubljani niso predmet ocenjene vrednosti,
* vmesniki do sosednjih postaj, ki niso prikazane v prilogi II, niso predmet ocenjene vrednosti,
* gradbena dela (kabelska kanalizacija) niso predmet ocenjene vrednosti,
* morebitni popust, v kolikor bo predmet enkratnega naročila zavarovanje vseh naprav na obeh progah št.80 in št.81.

Priloga I: Preglednica prometnih mest za progi 80 in 81

Priloga II: Informativna risba SV in TK naprav za oblikovanje cene